**”Liikettä seudulle”: Maajoukkuelegenda Hannu Aravirta näyttää tien menestykseen tiimityössä**

”On vaikeata peitota joukkuetta, jolla ilmapiiri ja motivaatio ovat kohdallaan”, toteaa useita MM-mitaleja jääkiekkomaajoukkueen valmentajana voittanut Hannu Aravirta. **”Liikettä seudulle” -tilaisuudessa** hän kertoo tiimityön, yhteistyöilmapiirin ja motivaation merkityksestä tulosten saavuttamisessa.

Tilaisuudessa esitellään myös Liikunnasta ja hyvinvoinnista liiketoimintaa-selvityksen tuloksia. Iltapäivän aikana järjestetään ideointityöpaja, jossa kyselyyn ja haastatteluihin osallistuneilla on mahdollisuus työstää liikunta- ja hyvinvointimatkailuverkoston perustamista Kotkan-Haminan seudulle.

LIIKE-hankkeessa on kartoitettu Kotkan-Haminan seudun liikunta- ja hyvinvointipalveluiden tarjontaa sekä selvitetty alan toimijoiden halukkuutta tulla mukaan seudulliseen toimintaverkostoon. Hankkeen tutkimuksen kohderyhmiin kuului seudun yrittäjiä, liikuntaseuroja, yhdistyksiä ja kunnallisia toimijoita. Kysely lähetettiin noin 450 henkilölle ja kyselyyn vastasi yli sata henkilöä, joista haastateltiin yli 90 henkilöä. Kyselyn ja haastattelujen tuloksena kohderyhmän tarpeet ovat tiedossa, ja työn pohjalta voidaan jatkaa verkoston rakentamista.

**”Liikettä seudulle”-tilaisuus järjestetään 19.8.2015 klo 13-16 Eagle-talon auditoriossa 1. kerroksessa (Kyminlinnantie 6, 48600 Kotka, käynti talon pääsisäänkäynnistä).**

**Tilaisuuden tarkka ohjelma lähetetään elokuun alussa.**

**Pyydämme ystävällisesti ilmoittautumaan tilaisuuteen 17.8. mennessä**:

anne.fransas@cursor.fi

**Tiedustelut:** Anne Fransas, Cursor Oy, gsm 040 190 2518

LIIKE - Liikunnasta ja hyvinvoinnista liiketoimintaa –esiselvityshanke on Cursor Oy:n hallinnoima hanke ja hankkeen päärahoittaja on Euroopan sosiaalirahasto (Hämeen ELY-keskus). Hankkeen tarkoituksena on kartoittaa alueen toimijat, mitä palvelutuotteita olisi kehitettävissä, ketkä haluaisivat tulla osaksi verkostoa (klusteria), ja miten tällaisen verkoston toiminta tulisi järjestää. Hankkeen toteutusaika on 1.5. – 30.8.2015.